Село на бунт срещу сирийски бежанци
https://blitz.bg/obshtestvo/regioni/selo-na-bunt-sreshchu-siriyski-bezhantsi_news263780.html Blitz.bg
Местният тарикат Митьо Шашмата си уредил наем от чужденците
24 Апр. 2014, 21:39
Жителите на казанлъшкото село Розово се готвят за протест срещу настаняването на 17 сирийски бежанци в къща на местен бизнесмен. "Хората не са опасни. Те са семейства, имат шест дечица. Просто местното население на Розово не е свикнало, ние сме чисто село – при нас няма роми, няма турци. Това притеснява хората, не ги познават", каза кметицата на селото Теодора Иванова.
По думите й, всички настанени в къщата са с редовни документи и имат статут на бежанци. Те са подписали договори за наем с местен жител, известен с прякора Митьо Шашмата.<br /> <br /> Въпреки това, останалите хора в Розово заявиха, че даже документите да са изрядни, няма да допуснат бежанците да останат в селото им. Наложи се в селото да пристигнат и екипи на казанлъшката полиция. /БЛИЦ<br /> <br />